钦定古今图书集成/明伦汇编/氏族典/第023卷 > 《廖用贤尚友录》 > 冯勤〈祖父偃 父伉〉
## 钦定古今图书集成/明伦汇编/氏族典/第023卷 > 《廖用贤尚友录》 > 冯勤〈祖父偃 父伉〉

按《后汉书冯勤传》：“勤字伟伯，魏郡繁阳人也。祖父偃，
长不满七尺，常自耻短陋，恐子孙之似也，乃为子伉
娶长妻。伉生勤，长八尺三寸，八岁善计。初为太守铫
期功曹，有高能称。期荐于光武，除郎中给事尚书，以
图议军粮。在事精勤，遂见亲识。每引进，帝辄顾谓左
右曰：‘佳乎吏也’！由是使典诸侯封事。帝益以为能，拜”
尚书仆射职事。十五年，以勤劳赐爵关内侯，迁尚书
令，拜大司农。三岁，迁司徒。中元元年薨。帝悼惜之，赗
赠有加。